

ZAPISNIK SA 7. SJEDNICE SKUPŠTINE
 HRVATSKOG FLYING DISC SAVEZA

7. sjednica Skupštine Hrvatskog flying disc saveza je održana u subotu 17.01.2025. s početkom u 18:00 sati i to udaljeno putem GoogleMeet platforme.

Sjednicu je otvorio predsjednik HFDS-a Dinko Šimenc te je utvrdio da sjednici prisustvuje 9 delegata, da sjednica ima kvorum te da može početi s radom.

Sjednici je prisustvovalo __ delegata i to:
Disc golf klub Eagle - Vjeran Tuhtan, Ivan Brajković
Disc golf klub Lagoda - Dinko Šimenc, Maja Šimenc
Disc golf klub Stubaki - Anđelko Zrinski, Tomislav Kačavenda
Disc golf klub Varaždin - Aleksandar Sudžuković, Nino Đurak
FlyingDisc klub Zagreb - Tomislav Gorički, Ira Molnar Gorički
FlyingDisc kluba Nova Gradiška – Mladen Šop
sportsko-rekreatvina udruga Zagorje – Nenad Krznar
Komisija sportaša, PDGA, HFDS - Aleksandar Aki Vucković

Pristupilo se izboru radnog predsjedništva koje čine voditelj sjednice, zapisničar i ovjerovitelj zapisnika.
Dinko Šimenc je predložio da on bude voditelj sjednice, a da Aleksandar Vucković vodi zapisnik, dok je za ovjerovitelja zapisnika predložena Maja Šimenc i Aleksandar Sudžuković.

Dinko Šimenc je navedene prijedloge dao na glasanje.
Prijedlog voditelja sjednice, zapisničara i ovjerovitelja zapisnika je prihvaćen jednoglasno.

Za sjednicu je predložen sljedeći DNEVNI RED

DNEVNI RED
1. Utvrđivanje kvoruma, izbor zapisničara i ovjerovitelja zapisnika
2. Potvrđivanje zapisnika sa 5. i 6 Sjednice Skupštine
3. Financijski izvještaj 2025
4. Financijski plan 2026
5. Povjerenik za informiranje, izbor
6. Utvrđivanje programa Hrvatske disc golf lige 2026. 
7. Prvenstvo Hrvatske 2026.
8. Masters Prvenstvo Hrvatske 2026. 
9. World team disc golf championship 2026. – izrada okvirnog plana reprezentacije
10. Rad ureda HFDS-a
11. Razno

Dnevni red jednoglasno usvojen

1. Utvrđivanje kvoruma, izbor zapisničara i ovjerovitelja zapisnika

2. Potvrđivanje zapisnika sa 5. i 6 Sjednice Skupštine
Nažalost nisu pripremljeni ali ćemo za sljedeću sjednicu, morat ćemo i stavljati na we Saveza, više o tome ćemo na točci 5. 
3. Financijski izvještaj 2025
Napravit ćemo ga u redovnom roku do 28.02. Trenutno stanje na računu je 6100 eura, a krenuli smo u godinu s 3500. HOO nam je namjenski odobrio 8 tisuća eura za 2026. 
Dinko podsjeća da Financijski izvještaj prije Skupštine ide na Nadzorni odbor.
4. Financijski plan 2026
Nemamo spreman financijski plan još, imamo propisanu formu, mora biti i javno objavljen. Tomi se obvezuje da ga izradi u sljedećih tjedan dana. Ali još se čeka zadnja uplata u HOO od prošle godine.  Bili smo prije par godina raspisali natječaj od strane Saveza za razvoj klubova, pa mislim da bi bila dobra ideja da to i ove godine odradimo i to orijentirano prema ženama. Dinko se slaže, te ističe da bi obavezno trebalo prema ženama više jer ih premalo imamo, sad vidimo i potencijalni problem za WTDGC.











5 Povjerenik za informiranje, izbor
Novim zakonima obvezno moramo imati povjerenika za informiranje koja će biti zadužena i za kontakt s medijima, dodali smo neke obvezujuće obrasce već na web. 
Tomi se nadovezuje da je savez tijelo javne vlasti… Ispunio je upitnik, još je tu nekoliko stvari nedovršeno. Na webu nije baš vidljivo ali budemo posložili. Predlaže se Aki i jednoglasno prihvaćeno.

12. Utvrđivanje programa Hrvatske disc golf lige 2026. 
Potrebno je ažurirati pravilnik HDGL, moramo i izabrati voditelja odnosno povjerenika lige.
Kačavenda bi bio administrator. Želi znati koje su obveze povjerenika jer ne želi da ga se proziva za donošenje odluka. Objašnjava mu se da Skupština donosi sve odluke da bi on bio više koordinira. Sinko ga predlaže, jednoglasno izabran za povjerenika lige.
 Raspored turnira

Selili smo Cernik i Stubake…
Varaždin je bio u planu i sad je ostala rupa. 
Dinko prelomio da 1. kolo lige bude 14 i 15.02.

Stubaki će se javiti za masters 15.16.08.

opcija parovi mm i žž studeni Cernik

Rasprava o PH

Dinko čita predviđeni program lige

6 kolo je dosta otvoreno i upitno ali su dvije opcije pa će se vjerujem jedna realizirati. Vidjet ćemo s Eagleom da li će organizirati Platak, možda i u sklopu sportsko lice Platka. Opcija je i Zoki sa svojim zemljištem u Lokvama. Lokve su opcija i za balkan tour.  Ivan Brajković će iskomunicirati s članovima kluba pa javiti Kačavendi. Đurak će probati vidjeti teren sa Zokijem pa da imamo informaciju do 1. kola. Tomi će ubrzo potvrditi i Zagreb. 
Dinko bi objavil prvih 5 kola u grupa i najavil ostalo da možemo planirati.

Đurak pita kaj smo s naknadnom da li se i dalje plaća euro i pol po igraču, Tomislav objašnjava da nam i dalje treba to jer su druga sredstva namjenska ali da se to uvijek kroz natječaj vrati klubovima.

13. Prvenstvo Hrvatske 2026.
Sve smo objasnili ima ko pitanja. ok.
14. Masters Prvenstvo Hrvatske 2026. 
Veteransko prvenstvo Hrvatske
Tu možemo bez lječničkih potvrda s obzirom da HOO nije toliko bitno. I drugo značajno pitanje je dodjela medalja u kategorijama gdje imamo jednog dva igrrača..
Dinko kaže da bi on dodjeljivali medalje pa da je i jedan igrač makar nema vrijednost.
Kača kaže da ne radimo razliku između PH i veteranskog, javit će se kasnije jer je izgubio misao. Šop se slaže da nagrađujemo sve u starosnim kategorijama. Kača podržava cijeni svakog igrača u masters kategoriji i treba ih nagrađivati.

Rasprava o lječničkim potvrdama. Rang natjecanja i zakon o sportu. Kača se zalaže da se prouči zakon i mogućnost donošenje odluke od strane Saveza. Dinko kaže da možemo povjeriti akiju taj zadatak. ispatiti u HOO i pogledati zakon

15. World team disc golf championship 2026. – izrada okvirnog plana reprezentacije

Open kategorija
Tomi je pripremil popis i uskoro bi išli pozivi prema igračima
Tomi
Bato
Đurak
Šimenc
Tuhtan
Vucković
Grigić Frković
Denona

Šimenc Tina, maja š, Ira  Gorički, Danica Pajtak

Đurak pita koliko ljudi Savez vodi.. Tomi 6+2, to smo stavili u financijski plan, na osnovu toga smo i dobili sredstva HOO. Kotizacije bi platili za open i masters, a players fee put i smještaj barem u većini.
Bilo bi idealno da je 6+3, teško s curama zbog obaveza. Dinko veli da ne vidi Danicu da se nada da će igrati jer ako neće ona sljedeće cure su u obavezama i potencijalni je problem. 

Masters
Kača veli da idu po svaku cijenu, to je prvo takvo prvenstvo, nama možda i jedina prilika. Treba biti prisutan kogod da igra. Mi ćemo se sponzorski pokriti. Ali Želi da Savez podmiri kotizaciju. 
Kose se igrači. Znam da je open prioritet ali ovisi i nama puno kak se open popuni, trebamo brzo reagirati.
Đelac Kača Mesarić Frković
Jedna osoba za obje repke.
Dinko objašnjava da puno toga povlači sa sobom, da se mora to dodatno raspraviti, kompleksnije je. Povlači se pitanje dodatnih 16 dresova, osoba koja bude administriral repku, dal je to kapetan, izbornik… 
Đurak predlaže da se pozivi brzo pošalju s rokom od 7 dana.
Kača moli da ne idu istovremeno
16. Rad ureda HFDS-a
Objašnjeni radni zadaci i iznosi
uredski poslovi Saveza
– vođenje društvenih mreža i komunikacija s medijima
– prijave na javne pozive i natječaje
– e-mail korespondencija i administrativna podrška
– traženje sponzora i partnera uz proviziju za realizirana sponzorstva
– prema dogovoru (uz dodatnu naknadu): sudjelovanje u organizaciji i provedbi sportskih natjecanja, radionica i prezentacija

17. Razno

Prošao projekt osnovna škola, Lika, Gornji Kosinj


Predsjednik pozdravlja projekt.




Termin za iduću sjednicu predlaže se u utorak 27.01 u 18:00

Aki slaže google meet

 u08:07, zaključuje se sjednica.













DGK Varaždin je predložio dopunu dnevnog reda i to sa točkom za izradu Pravilnika o radu reprezentacije za timska prvenstva.

DanicaPajtak je obrazložila ovaj prijedlog i navela da DGKVaraždin smatra da postoji potreba da se dosta detalja specifičnih za ovo natjecanje utvrdi unaprijed, i da to treba odraditi sada dok su iskustva sa WTDGC 2024 još svježa.

Dinko Šimenc je predložio da se navedena tema dodao kao dio točke 5. sa planom rada za 2025. godinu te je na glasanje dao dopunjeni Dnevni red.
Dnevni red je jednoglasno prihvaćen.

Točka 1.
Potvrđivanje zapisnika sa 1. Sjednice Skupštine

Dinko Šimenc je obavijestio delegate da, zbog osobnih obaveza i opširne pripreme materijala za ovu sjednicu Skupštine nije pripremio Zapisnik sa 1. Sjednice te da će isti biti pripremljen te potvrđen na 3. Sjednici Skupštine.

Točka 2.
Izbor dopredsjednice Saveza zadužene za razvoj ženskog sporta

Dinko Šimenc je informirao delegate da je HFDS na dan 18.9. 2024. poslao klubovima informaciju da je Danica Pajtak dala ostavku na funkciju dopredsjednice te ih pozvao da dostave prijedloge kandidatkinja za novu dopredsjednicu.
Jedini pristigli prijedlog bio je od DGK Lagoda i to za Maju Šimenc.

Maja Šimenc je obrazložila svoju kandidaturu i naglasila da nije imala veliku želju preuzeti ovu funkciju, ali kako nije bilo naznaka da će biti drugih kandidatkinja, tada je ona prihvatila obnašati funkciju u narednom periodu kako bi se time popunila pozicija rukovodstva Saveza propisana Statutom. Nastavno na preuzimanje funkcije, uključit će se u rad Saveza sukladno vlastitim mogućnostima i slobodnom vremenu.

Dinko Šimenc je na glasanje dao izbor Maje Šimenc na funkciju dopredsjednice Saveza zaduženu za razvoj ženskog sporta.
Maja Šimenc je izabrana jednoglasno.




Točka 3.
Izvještaj o radu Saveza u 2024. godini

Dinko Šimenc je iznio informacije o radu Saveza u 2024. godini te istaknuo:

· Promjene Statuta i rukovodstva Saveza
· Informacija o tome da je krajem godine uspješno dovršena sva papirologija, dobivena potvrda HOO-a o sukladnosti Statuta novom Zakonu te su predani papiri u ured za Udruge da se provede promjena Statuta i promjena rukovodstva Saveza
· Ira Molnar Gorički i Tomislav Gorički su informirali da su papiri predani na vrijeme i postupak je u tijeku, ali još čekamo završetak postupka

· Aktivnosti prema Hrvatskom Olimpijskom Odboru
· Predstavnici HFDS-a (Tomislav Gorički ili Dinko Šimenc) su redovno sudjelovali u sjednicama Skupštine HOO-a te sjednicama Odbora neolimpijskih sportova
· HOO je od Saveza tražio upis sportaša iz svih klubova u registar. To je trebalo odraditi već ranije tijekom godine, ali nije realizirano.
· Tomislav Gorički je informirao da je trenutno unesen popis sportaša kakav je bio i u 2023. godini, te da ga treba dopuniti.
· Tomislav Kačavenda je napomenuo da se ne mogu upisivati svi članovi klubova neovisno o tome da li su natjecatelji ili nisu, jer da u Stolnom tenisu, kod upisa u isti sustav, se detaljno evidentira i npr. u kojoj starosnoj skupini sportaš igra itd. Istakno je da treba detaljnije provjeriti koga je potrebno upisati u sustav.
· HOO traži da Savez donese neke dokumente i pravilnike. Dio toga je pripremio Dinko Šimenc, pa smo ih imali na javnoj raspravi preko FB grupe Odbor za disc golf, ali tamo se nitko nije očitovao, pa smo ih prihvatili na Upravnom odboru i učitali u sustav HOO-a. Još uvijek preostaje dio dokumenata koje treba napraviti, prihvatiti i unijeti u Sustav. Potrebno je sastaviti popis tih dokumenata koje smo donijeli i koje još treba.
· HOO traži ustrojstvo stručnog kadra i nepostojanje istog bi moglo dovesti do prekida daljnjeg financiranja HFDS-a
· HOO povremeno šalje pozive na radionice ili predavanja na koja se ne odazivamo
· U 2024. godini smo od HOO-a dobili 6.000 € što je relativno dobro s obzirom da smo mali Savez, ali manje sredstava od nas su dobili tek Kriket Savez i još 2-3 udruge vezane uz sport, dok su mnogi drugi mali Savezi dobili i duplo veće iznose

· Nacionalna reprezentacija, Liga, Prvenstvo
· Nacionalna reprezentacija je sudjelovala na CEDGC u Poljskoj gdje je Tomislav Gorički osvojio srebrnu medalju u MP40, a Ira Molnar Gorički je u FP40 bila brončana. Ukupno je sudjelovalo 12 članova i to 3 u MPO (Nino Đurak 33., Antonio Grigić 41., Dino Harambašić 49.), 1 u FPO (Tina Šimenc 9.), 4 u MP40 (Tomislav Gorički 2., Aleksandar BatoSudžuković 12., Dinko Šimenc 12., Tomislav Frković 34.), 2 u FP40 (Ira Molnar Gorički 3., Danica Pajtak 7.), 2 u MP50 (Anđelko Zrinski 5., Tomislav Kačavenda 8.).
· Nacionalna reprezentacija je sudjelovala na WTDGC u Australiji i osvojila 16. mjesto. Članovi reprezentacije su bili Danica Pajtak, Ira Molnar Gorički, Tina Šimenc, Aleksandar Aki Vucković, Aleksandar BatoSudžuković, Dinko Šimenc, Mario Mesarić, Vjeran Tuhtan i Tomislav Gorički.
· Hrvatska disc golf liga se sastojala od 9 turnira, pri čemu je jedno kolo otkazano zbog konflikta najavljenog datuma i WTDGC-a. U ligi je sudjelovalo ukupno 55 igračica i igrača u barem jednom kolu.
· Prvenstvo Hrvatske u disc golfu je održano u Cerniku i sudjelovalo je 46 igrača i igračica od čega 31 u službenim kategorijama.

· Članovi Saveza i aktivnosti klubova
· Trenutno je u Savezu aktivno 7 klubova i to Disc golf klub Eagle, Disc golf klub Lagoda, Disc golf klub Stubaki, Disc golf klub Varaždin, FlyingDisc klub Nova Gradiška, FlyingDisc klub Zagreb te Sportsko-rekreativna udruga Zagorje. Disc golf klub Agram nije platio članarinu niti se odazivao na aktivnosti pa ga više ne smatramo članom Saveza.
· Kratka informacija o radu klubova. Nije se komentirao broj članova, broj natjecatelja (koji su sudjelovali na 3 ili više natjecanja (HDGL ili Prvenstvo) tijekom godine, ali to su podaci koje bi HFDS trebao prikupiti od strane klubova.
· Članstvo klubova u lokalnoj zajednici sportskih udruga je istaknuto kao značajno te je provedena kratka rasprava o istom. VjeranTuhtan je istaknuo da je DGKEagle član zajedniceod 2021., ali nisu bili članovi skupštine do 2024. godine. 
· DGK Stubaki nemaju zajednicu na nivou općine, ali nastojat će se učlaniti u zajednicu sportova Krapinsko-zagorske županije.
Točka 4.
Financijski izvještaj za 2024. godinu

Ira Molnar Gorički  i Tomislav Gorički su iznijeli radni izvještaj sa podacima koji su dostupni do datuma sjednice.

Danica Pajtak je postavila pitanje oko eventualne dodatne isplate sredstava za WTDGC 2024, a Ira Molnar Gorički je informirala da je isplaćeno sve što je bilo predviđeno za isplatu igračima.

Konačni financijski izvještaj će biti točka na sjednici Skupštine nakon završetka kalendarske godine.

Točka 5.
Plan rada za 2025. godinu

Dinko Šimenc je iznio prijedlog programa rada HFDS-a za 2025. godinu te obrazložio pojedine točke.

· Formiranje kvalitetnijeg sustava upravljanja Savezom
· Trenutan sustav upravljanja Savezom je loše učinkovit 
· Upravljanje Savezom bazira se na radu Upravnog odbora kojeg čini 5 osoba, što nije dovoljno. S obzirom da praktički nemamo ultimate ili drugi sport nego se bavimo samo disc golfom to je još nekako i prolazilo, ali ako uspijemo ponovno pokrenuti i ultimate sport, onda nema nikakve šanse da Upravni odbor odrađuje sve potrebne zadatke Saveza već nam treba drugo izvršno tijelo, ili više njih
· Odbor za disc golf je formiran u 2024. godini, ali nije se pokazao kao učinkovito tijelo jer većina članova nije dala značajniji obol radu Saveza i nije preuzimala zadatke. Dojam je da način na koji je formiran odbor (predsjednik, podpredsjednik za disc golf, po 1 predstavnik svakog kluba) nije dobar model
· Predlaže se formiranje drugačijeg Odbora za disc golf kojeg bi činio do 21 član i to po funkciji njih 5 (rukovodstvo Saveza - predsjednik, potpredsjednik za dg, tajnik, podpredsjednica za žene; PDGA countrycoordinator) te do najviše 16 redovnih članova, neovisno iz kojeg kluba dolaze, i to isključivo oni koji žele preuzimati zadatke i odrađivati ih za Savez. U odboru bi moglo biti i manje od 16 članova, ako ne bi bilo tolikog interesa. Odbor bi birao predsjednika među redovnim članovima (njih 16) koji nisu u odboru po funkciji. Iz odbora bi se članovi izbacivali ako u nekom periodu ne bi preuzeli i odradili nikakve zadatke. Izbacivanje bi se provelo odlukom Upravnog odbora HFDS-a, na preporuku predsjednika Odbora. Jednako tako U.O. bi, na preporuku predsjednika Odbora, primao nove članove u Odbor ako bi za to postojala mogućnost i interes novog člana.
· Odbor za disc golf bi bio glavno tijelo koje odrađuje sve zadatke i donosi prijedloge za odluke i prijedloge za dokumente vezane uz rad Saveza na grani sporta disc golf. Upravni odbor bi kasnije te dokumente prihvatio (ili ih vratio Odboru za disc golf na reviziju), a Skupština bi ih donosila (ili vraćala na reviziju). Navedeni postupak propisao bi se Poslovnikom o radu Odbora za disc golf. Istaknuto je da bi jednom, čim se stvore uvjeti, osnovali i Odbor za Ulitimate, a eventualno i druge flyingdisc grane sporta, koji bi radili iste stvari za svoje grane sporta.
· U raspravu su se uključili DanicaPajtak koja je skeptična da će biti ljudi zainteresiranih za rad u Odboru te Aki Vucković koji je vidio potencijalne probleme kod osnivanja i rada odbora

· Aktivnosti prema HOO te problematika
· Potrebno je poboljšati komunikaciju sa HOO-om i vidjeti koji su bitni kriteriji da bi u narednim godinama mogli dobivati veće iznose financijske potpore
· Potrebno je razgovarati sa HOO-om po pitanju stručnog kadra i što se može napraviti da ne ostanemo bez financiranja, ili da nas podrže malo bolje oko toga
· Predviđamo da ćemo i nadalje redovno sudjelovati u sjednicama Skupštine i Odbora neolimpijskih sportova
· Ispunjavanje svih potrebnih podataka u sustavu HOO-a na vrijeme
· Tomislav Kačavenda je istaknuo iskustva iz stolnoteniskog saveza za školovanje novih trenera. Do 20 osoba cijena je 1.300 €, a potrebno je sudjelovanje minimalno 15 osoba. Edukaciju provodi ustanova za obrazovanje odraslih, pa predlaže da se stupi s njima u kontakt. Napominje da edukacija sadrži i stručni dio za štone vidi tko bi vodio u HFDS-u.
· Maja Šimenc je istaknula da je ona kineziolog, a jednako tako i Mladen Šop teTomislav Vlaović pa oni mogu tu dati obol za te edukacije.
· Danica Pajtak se složila sa Majinom izjavom.
· Vjeran Tuhtan je istaknuo da je na sjednici Riječkog sportskog saveza bilo riječi o osposobljavanju trenera pa postoji prilika da se uz njihovu potporu to odradi i za HFDS
· Tomislav Gorički je informirao da program koji moramo ponovno pokrenuti već bio ustanovljen naHrvatskom institutu za kineziologiju. Navedeno je uspostavljeno 2019. ili 2020. godine, ali nije zaživjelo jer nije bilo dovoljno zainteresiranih polaznika programa. Po starom zakonu je bio odobren od ministarstva obrazovanja. Isti program moramo preraditi. Tomi se čuo s profesorom s KIF-a da se program preradi. Edukacija je nekad bila isključivo razina 2, a sad bi mogli imati nižu razinu 1 – osnovni trener koji može raditi samo sa odraslima i to bi bilo nešto jeftinije od ranijeg plana (15 ljudi po 1.500 €). Istaknuto je da HOO ima Hrvatsku olimpijsku akademiju koja je također institucija za obrazovanje odraslih i da bi trebalo vidjeti da li se taj program može tamo pokrenuti.
· DanicaPajtak ističe da smatra da treba povećati naknadu za razvojuna turnirima sa 1.5 € na 2€ ili 3€ i da bi time prikupljena sredstva trebala ići na takve obrazovne programe.
· Tomislav Kačavenda je istaknuo da je cijela priča u sportu naopačke. On bude školovao treniricu u stolnom tenisu. On smatra da bi klub trebao školovati trenere, a Savez da bi trebao pomagati klubove. Jedan od uvjeta za financiranje lokalno je da se prikazuju članovi svih klubova. Ne vidi smisao da klubovi daju novce savezu, a Savez ne vraća.
· VjeranTuhtan se načelno slaže da su standardi obrnuto postavljeni.
· DanicaPajtak se slaže i napominje da treba uzeti u obzir da smo specifičan sport i imamo malo članova koji su spremni plaćati članarinu
· Dinko Šimenc iznosi podatak da ovim naknade za razvoj povećanjem možemo skočiti sa 1.000 € na 2.000 € što nas ne bude spasilo, već da trebamo gledati na druge izvore financiranja
· Ira Molnar Gorički pojašnjava da sredstva od HOO-a ne možemo baš koristiti za to. Iznosi primjer iz konjičkog sporta za kojeg radi računovodstvo. Naknada za razvoj je bila zamišljena da sredstva idu klubovima za razvojne aktivnosti, ali nije se realiziralo


· Prijedlog promjena po pitanju službenih natjecanja (Prvenstvo, Liga)
· Predlaže se da HDGL broji 6 kola za koja bi se u narednih 1-2 godine polako podigao standard organizacije
· Potrebno je utvrditi nagrade ili nagradni fond za najbolje sudionike lige, a ne da ne dobiju ništa osim medalje kao što je bilo u 2024.
· Vjeran nije siguran da li ligu možemo voditi kao službeno natjecanje ili ne, ali ako može tada predlaže da prijedlog prema HOO-u bude da se iz odobrenih sredstava financira npr. PDGA licenciranje turnira i neki nagradni fond.
· Predlaže se da se organizira5 zasebni natjecanja u rangu nacionalnog prvenstva i to Prvenstvo Hrvatske (MPO i FPO kategorija), Prvenstvo Hrvatske za starosne kategorije (juniori MJ18/FJ18 i sve masters kategorije za koje imamo prijavljene sudionike), Kadetsko prvenstvo Hrvatske (juniori od 6 do 15 godina), Prvenstvo Hrvatske za parove (MPO/MPO i FPO/FPO parovi) te Prvenstvo Hrvatske za mješovite parove (MPO/FPO parovi). Sva prvenstva osim Kadetskog bi se igrala prema pravilniku za Državno prvenstvo (3 runde + finale, te sa svim što za sobom povlači standard natjecanja najvišeg ranga HFDS-a – npr. lječnički pregled)
· DanicaPajtakističe da su u DGK Varaždin već imali raspravu na tu temu, te smatra da je ambiciozno da se ovako podjele prvenstva. Mišljenja je da bi bilo bolje da bude samo jedno pojedinačnoprvenstvo od 3 dana i da sudjeluju sve kategorije. Prvenstvo bi trebalo biti praznik disc golfa, a u vikend modelu nikad nema dovoljno vremena za popratne sadržaje.
· Tomislav Kačavenda ističe da podjela prvenstva ima smisla jer ima puno igrača koji žele igrati i MP40 i MPO. Problem je to da onda nemamo jedan veliki događaj. On bi napravio jedno prvenstvo za Open i juniore, a ostale kategorije da budu dio ostalih turnira, npr. da se na nekom kolu lige boduje MP40, na drugom kolu M50 itd.
· Maji Šimenc dobro zvuči prijedlog Kačavende. Smatra da bi prouženjem prvenstva na tri dana izgubili dosta sudionika, pogotovo one koji nisu u konkurenciji za najviša mjesta u plasmanu.
· AkiVuckovićnačelno podržava prijedlog i predlaže da državno prvenstvo bude praznik i da traje 3 dana. 



· Dinko Šimenc se ne slaže da je trodnevno prvenstvo najbolja opcija jer je izgledno da bi na taj način sudjelovalo manje ljudi nego na dvodnevnom, a već sada smo u na Prvenstvu 2024. imali relativno malo sudionika u službenim kategorijama – 13 u MPO, 5 u FPO, 5 u MJ18, 4 u MP40 i 4 u MP50 što je ukupno 31. Uz njih je sudjelovalo još 15 sudionika u drugim kategorijama. Smatra da, dok nećemo imati barem 50 sudionika u službenim kategorijama nema smisla pretvarati prvenstvo iz dvodnevnog u trodnevno natjecanje.
· VjeranTuhtan je više za opciju da svi „mastersi“ budu jedno prvenstvo
· Aki Vuckovićpredlaže„nizozemski“ modela u kojem svi igraju isto prvenstvo, a onda se najbolji igrač u dobi preko 40 proglasi i MP40 prvakom itd.
· Dinko Šimenc smatra da bi se trebali držati uobičajenog modela u svijetu, a to je jedno MPO/FPO prvenstvo i u drugom datumu Masters prvenstvo. Po tom modelu održava se Europsko i Svjetsko prvenstvo, i glavni cilj takvog modela nije ovo što predlaže Kačavenda da netko može igrati u svakoj dobnoj kategoriji, već da se ne razvodnjuje MPO / FPO konukrencija i da doista svi najbolji muški (bilo koje dobi) konkuriraju za titulu prvaka i plasman u MPO, a sve žene (bilo koje dobi) konkuriraju za titulu prvakinje i plasman u FPO.
· Predlaže se i organizacija Prvenstva Hrvatske za kadete na kojem bi bile otvorene sve juniorske kategorije od MJ6/FJ6 do MJ15/FJ15, a koje bi se igralo kao jednodnevno natjecanje na kratkom i laganom terenu
· Predlaže se izrada novih originalnih medalja za disc golf natjecanja HFDS-a (prvenstvo, liga), a po mogućnosti i specijalnih znački za torbu (pin) koje bi dobili prvaci države i pobjednici lige. Predlaže se i izrada medalja za prošla prvenstva na kojima medalje nisu dodijeljene pa prvaci nemaju nikakav suvenir.
· Prema informaciji od Akija nove originalne medalje bi mogle koštati oko 20-25€ po medalji
· Maja Šimenc je preuzela na sebe odraditi ovaj dio oko medalja i to informirati se oko cijene i mogućnosti izrade

· Vrednovanje provedbe službenih natjecanja
· Predlaže se da pripremimo neki sustav po kojem se ocjenjuju turniri službenih natjecanja, primarno po pitanju toga da se zna tko od organizatora vodi računa o poštivanju standarda i zadovoljavanju svih traženih kriterija, na turnirima lige i na prvenstvima. Ovo vrednovanje bi trebalo započeti probno u 2025. godini, a planirati aktivno za 2026. godinu. Vrednovanje bi mogla provoditi radna grupa od 4-5 ljudi koji igraju turnire, ili neki drugi model. Rezultati vrednovanja bi se javno objavili nakon svakog turnira, a koristili bi se kod dodjela domaćinstva budućih turnira.
· AkiVucković je preuze zadatak da to pripremi
· Dinko Šimenc je istaknuo da je već nešto pripremao i da bude mu poslao ono što ima spremno

· Balkan Tour
· Potrebno je uspostaviti službenu komunikaciju sa Savezom iz Slovenije i predstavnicima Srbije oko kvalitetnijeg rada Balkan Toura. Dinko Šimenc je komunicirao sa Milanom Todorovićem i UrabnomBranue, a NinoĐurak je imao komunikaciju sa Aleksandrom Savnikom i Marijanom Krištofićem. Treba vidjeti da li je Balkan Tour natjecanje u koje se službeno uključuje HFDS i da donesemo neke odluke oko toga i imenujemo svoje predstavnike koji razgovaraju oko Balkan Toura 2025 (da li ostaje Nino Đurak, i ako da, tko bi još bio predstavnik Saveza)
· DanicaPajtakje bila u odboru za Balkan Tour i napravila papirologiju, ali bilo je jako velikih problema sa slovencima i zadnje informacije su da Srbi ne žele više sa slovencima imati Balkan Tour, ako se nešto ne promijeni.
· Aki Vuckovićpodržava da se radi na tome, Danica podržava, Vjeran misli da bi tour trebalo preskočiti u 2025. i krenuti u pripreme za 2026., da se oko toga gradi cijela sezona u regiji, da to bude viši nivo. Aki smatra da se nikako ne treba preskakati godinu. Tomislav Kačavenda napominje da je ono najbitnije što treba treba dogovoriti termin natjecanja koja moraju biti razumno razdijeljena kroz godinu.
· Dinko Šimenc je istaknuo da odbor koji bi vodio Balkan Tour mora voditi brigu o dosta detalja, a ne prepustiti ih lokalnim organizatorima, i da bi cijelo natjecanje trebalo biti na višem nivou, pitanju web stranice, medija, društvenih mreža itd.

· Reprezentacija i velika natjecanja
· Članovi reprezentacije će sudjelovati na više velikih natjecanja i to Svjetsko pro prvenstvo, Europsko prvenstvo, Europsko Masters prvenstvo, Srednjeeuropsko prvenstvo Open i Srednjeeuropsko Amatersko i Masters prvenstvo. Treba napraviti plan prema kojem će se podržavti sudjelovanje igrača na kojem natjecanju i koji su uvjeti za isto. Treba razmotriti i potporu za sudjelovanje naših igrača na Svjetskom amaterskom, Svjetskom juniorskom, Svjetskom Masters prvenstvu ili WFDF Svjetskom overall prvenstvu
· Trenutno smo druga rezerva u disc golfu za World games, ali to vjerojatno nećemo sudjelovati
· Treba vidjeti po kriterijima tko su kandidati za natjecanja i eventualno donijeti novi dokument.
· Izrada Pravilnika reprezentacije za timska prvenstva (na prijedlog DG Varaždin)
· Aki Vucković ističe da se za svjetskoPRO prvenstvo gleda rejting iz veljače, dok se u našem pravilniku gleda siječanj. Tomislav Gorički objašnjava da u pravilniku nemamo kriterije za svjetsko prvenstvo zato jer je ono pozivno.
· Prijedlog je da DanicaPajtak vodi radnu skupinu od 3 do 5 članova koji su bili članovi repke na timskim prvenstvima, te da oni pripreme prijedlog pravilnika

· Marketing program i sponzori
· Potrebno je napraviti marketing program Saveza sa cjenikom za sponzore saveza, sponzor lige, sponzor prvenstva itd., i pojašnjenjem onoga što dobije sponzor (npr. logo na web stranici, logo na dresu...)
· Dinko vjeruje da u 2025. godini uz pomoć članova Saveza možemo prikupiti barem 10 sponzora po 100€, odnosno ukupno 1.000 € i time financirati neke aktivnosti Saveza

· Grafički dizajn (logo, promo materijali – zastave i banneri, dresovi)
· Potrebno je angažirati se oko grafičkog identiteta Saveza i promo materijala, odnosno barem početi raditi na tome
· Bilo bi poželjno i očekivano da na turnirima lige i prvenstva imamo barem 2 zastave HFDS-a (kakve imamo za PDGA) i barem 2 mala bannera / zida (kakve imamo za PDGA) ako dođu uzvanici, mediji ili prolaznici da se vidi da je ovo natjecanje Saveza
· Da bi se napravili ti promo materijali trebali bi utvrditi grafički dizajn Saveza jer trenutno imamo samo logo. Eventualno se i logo može doraditi ili napraviti novi, ali to bi trebala napraviti neka radna skupina uz angažman nekog dizajnera (ako nemamo među članovima)
· Ako bi imali sponzore Saveza trebalo bi napravit i nove dresove (ili doraditi stare) na kojima bi se predvidjelo mjesto za sponzore (male, velike...). Prijedlog Dinka je da imamo 2 službena natjecateljska dresa (crveno-bijeli i svjetlo-tamno plavi) koje ne prodajemo već dajemo samo članovima reprezentacije za službena natjecanja, i treći „navijački“ dres sa novim dizajnom kojeg prodajemo svima koji to žele (tako nešto kao treći dres su imali Kanađani i Australci na WTDGC)
· Vjeran Tuhtansmatra da bi i medalje trebalo dodati u brendingu, za sponzore smatra da možemo naći sitne sponzore, ali da možemo dobiti i neke veće sponzore
· Dinko Šimenc istuče da postoje neki kontakti i da nije nerealno da nađemo i većeg sponzora za potporu od 1.000 € ili veću

· Modernizacija web stranice
· Web stranica ne izgleda moderno i nije ažurirana niti u potpunosti informativna. Treba vidjeti da li među članovima Saveza ima ljudi koji bi mogli pomoći u tome
· Vjeran Tuhtaninformira da se AntonioGrigić bio javio na tu temu, ali da se u konačnici nije realiziralo. Trebalo bi vidjeti što i kako dalje.

· Odnosi s medijima i društvene mreže
· Objave na društvenim mrežama i slanje informacija prema medijima nisu bili zadovoljavajući u 2024. te bi na tome trebalo značajno poraditi u novoj godini. Poražavajuće je da nismo imali objavu sa CEDGC da su Tomislav Gorički i Ira Molnar Goričkiosvojili medalju, ili da do 24.12. nema nikakve objave tko je osvojio ligu. Također, nakon povratka iz Australije nismo poslali nikakvu objavu prema medijima kako smo prošli.
· Da bi se objave mogle pripremiti kvalitetno i ujednačeno, te da bi više i češće bili u medijima trebamo imati jednu osobu zaduženu za taj posao koja će redovito slati najave medijima za svako kolo HDGL-a i poziv da dođu na turnir, slalti obavijest medijima nakon svakog turnira, slati najavu i izvještaj sa svakog prvenstva, objaviti sve te informacije na FB i instagram kanalu isti dan kad završi turnir / prvenstvo
· Dinko Šimenc ističe da ne vidi da bi netko u Savezu taj zadatak preuzeo volonterski odgovorno i doista ga odradio kroz cijelu godinu, pa predlaže da se napravi plan financiranja jedne osobekoja bi se plaćala za taj posao. Ta osoba može biti netko iz disc golf zajednice, ili pak npr. student novinarstva. Financiranje rada te osobe bi se moglo provesti od predviđenih 1.000 € od sponzora.
· Maja Šimenc se slaže i podržava te napominje da se prihvatila da za hrvatske turnire u 2024. godini objavljuje rezultate, ali to svaki puta uzme po sat vremena i previše je posla pa neće nastaviti s tim u 2025. godini
· Aki Vuckovićsmatra da je sve ovo što smo do sada nabrojali posao za radno vrijeme i da je puno zadataka koje bi netko trebao obaviti

· Prijave na natječaje i javne pozive
· Svake godine objavljeno je dosta javnih poziva i natječaja na koje bi se mogli prijaviti i dobiti neke novce za rad Saveza ili aktivnosti. Poziv objavljuje Ministarstvo turizma i sporta, a objavljuju ga i mnoge državne firme, veće firme, zaklade, Europska unija itd. 
· Netko bi se trebao baviti s time jer bi negdje sigurno dobili određena sredstva za bolji rad Saveza. Taj dio posla bi možda mogla obavljati i plaćena osoba koja bi radila medije i društvene mreže

· Aktivnosti radnih tijela Saveza
· Prema Statutu tijela Saveza su, osim Upravnog odbora i Skupštine također i Nadzorni odbor, Komisija sportaša i Stegovna komisija. Ova tijela se nisu sastala u 2024. godini i trebali bi voditi računa da se sjednice održe barem u nekom minimalnom opsegu u narednim godinama.


· Poticanje razvoja sporta žena
· Broj igračica u Hrvatskoj, u odnosu na ukupan broj igrača, je bolji nego u većini drugih država, ali trebali bi nastaviti sa poticanjem sudjelovanja većeg broja igračica u turnirima

· Poticanje razvoja sporta juniora
· U narednoj godini je potrebno pokrenuti prvenstvo Hrvatske u disc golfu u svim juniorskim i kadetskim kategorijama te vidjeti kako potaknuti više mladih na bavljenje flyingdisc sportom

· Uređenje disc golf terena u Zagrebu
· Savez je vlasnik 9 koševa koji se nalaze na prostoru Kineziološkog fakulteta, ali teren nije u funkciji te je zapušten. Tijekom godine treba staviti te koševe u funkciju na KIF-u ili nekoj drugoj lokaciji u Zagrebu i to bi morao biti jedan od prioriteta Saveza jer bi na taj način sasvim sigurno dobili veći broj novih igrača, uključujući i žene i mlade

· Osnivanje godišnjih nagrada HFDS-a
· Jedan od zadataka Saveza, prema dokumentima HOO-a, je i dodjela godišnjih nagrada u flyingdisc sportu. Davor Galic je, kao član Odbora za disc golf, preuzeo obavezu napraviti prijedlog dokumenta za osnivanje nagrade HFDS-a.
· Potrebno je u 2025. godini utvrditi sve oko nagrada te ih krajem godine ili početkom iduće godine dodijeliti za 2025. godinu, a eventualno unatrag i za ranije godine.

Točka 6.
Financijski plan za 2025. godinu

Dinko je obrazložio financijski plan za 2025. godinu te ga dao na glasanje. 

Financijski plan je jednoglasno prihvaćen.


Točka 7.
Plan za HDGL 2025

Vjeran je iznio informacije o Sezoni 2024 te iznio prijedlog Upravnog odbora da se liga u 2025. godini sastoji od šest turnira.
· Otvorena je rasprava
· Tomislav Kačavenda je komentirao da bi turnir u Svetom Martinu trebao biti u ligi, Dinko Šimenc je objasnio da on, kao organizator tog turnira, ne želi da turnir Spa Hills bude dio lige jer je za dio članova DGK Lagoda taj turnir veliki posao i ne mogu ga kvalitetno organizirati te istovremeno igrati. Drugi turniri u Svetom Martinu nisu se, zbog termina, uklopili u plan lige.
· Danica je postavila pitanje, da ako liga broji 6 kola, dali će svih 6 ulaziti u poredak. Vjeran je objasio da bi ulazilo 5 od 6 kola
· Dinko je istaknuo da je ovaj prijedlog na tragu toga da nemamo previše obaveza kroz godinu kako bi imali vremena i slobodnih vikenda za razvoj sporta lokalno, svaki klub na svom području, ali i da možemo povremeno putovati na turnire u inozemstvo.
· Majaje podržala taj prijedlog sa 6 kola lige.
· Aki je zamolioVjerana da mu pošalje plan turnira
· Tomi je napomenuo da je uz smanjenje broja kola u planu i podizanje kvalitete, a ako budemo išli marketinški prodavati ligu kao proizvod, misli da dizanjem kvalitete možemo pronaći i sponzora lige
· Danica je postavila pitanje oko toga koji su kriteriji očekivani od lokalnih organizatora i na koji način bi se podizala kvalitetu lige
· Dinko je naveo da kriterije treba razraditi i definirati pravilnikom

Točka 8.
Stanje u ulitimate grani sporta

Dinko je istaknuo da je potrebno razmotriti razvoj organiziranog ultimate sporta, a prvi korak bi trebalo biti osnivanje Odbora za ultimate kojeg bi činili predsjednik, tajnik, potpredsjednik za ultimate te najviše 17 članova. Taj Odbor bi trebao raditi na omasovljenju ultimate zajednice, osnivanju novih klubova, pokretanju lige itd.
Tomislav Goričkije istaknuo da ne vidi neki veliki potencijal i da se trenutno sve u ultimateu svodi na entuzijazam. Napomenuo je da, kako se radi o timskom sportu koji u pravilu za sobom povlači veći broj igrača, troškove igre i treninga,nije lako nešto konkretno pokrenuti, te da ne vidi nikoga tko bi se uključio u rad saveza.

Točka 9.
Plan i dogovor za slijedeću sjednicu Skupštine

Prijedlog je da se slijedeća sjednica Skupštine održi u siječnju i da se na njoj donesu neke odluke ili dokumenti koji su raspravljeni na ovoj sjednici.
Kao termin sjednice dogovoren je 16.1. četvrtak s početkom u 18 sati.

Sjednica skupštine završila je u 20:43.

U Varaždinu,27.12.2024. godine.

Kolarova 18,  10 000 Zagreb, MB: 4018052; OIB: 47884121814; 

Dinko Šimenc,
Predsjednik








Ovjerovitelj zapisnika,
Danica Pajtak

